text: Nu skal det være slut med færdselsulykker med de små
  26 maj 2015 kl. 13.34
  Hvert år bliver ca. 4.000 børn i alderen 7-14 år udsat for et uheld som fodgænger eller cyklist.
  Det er baggrunden for tirsdagens cyklistprøve i Fredericia.
  - Gå- og cykelprøverne i vores skoler er med til at lære vores børn, hvordan de begår sig sikkert i trafikken og dermed forebygger ulykker. Trafiksikkerhed er et fælles anliggende, hvor både skole og forældre må tage et ansvar for at lære børnene de grundlæggende regler, siger Susanne Eilersen, udvalgsformand i Børne- og Uddannelsesudvalget.
  
  Fakta
  Undersøgelser viser, at børn, der cykler til skole, er mere aktive dagen igennem end børn, der bliver kørt i bil til skole. Antallet af børn, der bliver kørt i bil til skole og fritidsaktiviteter, er fordoblet i løbet af de sidste 15 år.Børn, der altid bliver transporteret rundt i bil, er i risiko for at blive overvægtige og komme til at lide af forskellige livsstilssygdomme.
  
  